# Jurbarko rajono priešgaisrinė tarnyba skelbia atranką ugniagesių - gelbėtojų 3 (tris) pareigybes užimti.

**Specialūs reikalavimai kandidatui:**

Asmuo, kandidatuojantis į šias pareigas, turi atitikti šiuos specialius reikalavimus:

1. Turėti ne žemesnį, nei vidurinį išsilavinimą.
2. Turėti teisę vairuoti ir gebėti valdyti transporto priemones N2, N3 tipo, atitinkančias „C“ kategorijos vairuotojo pažymėjime numatytas transporto priemones.
3. Turėti ugniagesio – gelbėtojo kvalifikacijos pažymėjimą.
4. Privalo atitikti sveikatos apsaugos ministro nustatytus sveikatos reikalavimus.
5. Privalo atitikti keliamus fizinio pasirengimo reikalavimus, susijusius su fiziniais ir praktiniais gebėjimais eiti šias pareigas.
6. Būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, vidaus reikalų ministro įsakymais, kitais teisės aktais, reglamentuojančiais ugniagesio darbą.
7. Gebėti gesinti gaisrus ir atlikti kitus gelbėjimo darbus.
8. Gebėti naudotis priešgaisrinėje tarnyboje eksploatuojama gaisrų gesinimo technika ir įranga.
9. Gebėti naudotis ryšio priemonėmis.
10. Išmanyti pirmosios medicininės pagalbos reikalavimus ir turėti sveikatos žinių pažymėjimą.
11. Išmanyti darbuotojų saugos ir sveikatos reikalavimus.
12. Išmanyti degimo teorijos pagrindus, ugnies plitimo galimybes atvirose teritorijose ir patalpose.
13. Išmanyti gaisrų gesinimo taktikos pagrindus: gaisrų žvalgybą, išvykimo ir vykimo tvarką, pajėgų išdėstymą ir veiksmus įvykio vietoje.
14. Būti greitos orientacijos, atliekant gaisrų gesinimo ir gelbėjimo darbus, gebėti dirbti komandoje.
15. Nebijoti aukščio.

**Pateikiami dokumentai**

1. Prašymas leisti dalyvauti atrankoje.
2. Asmens tapatybę patvirtinančio dokumento kopija
3. Išsilavinimą patvirtinančio dokumento kopija.
4. Vairuotojo pažymėjimo kopija.
5. Vairuotojo sveikatos patikrinimo medicininės pažymos (Forma Nr.083-1/a) kopija.
6. Ugniagesio – gelbėtojo kvalifikacijos pažymėjimo kopija.
7. Privalomojo sveikatos patikrinimo medicininė pažyma (Forma Nr. 047a)
8. Gyvenimo aprašymas (CV) ir motyvacinis laiškas.

 **Pastaba pretendentui:** Gyvenimo aprašymo (CV) forma ir privalomojo sveikatos patikrinimo medicininė pažyma (Forma Nr. 047a) yra patalpintos Jurbarko rajono priešgaisrinės tarnybos interneto svetainėje [www.jrpt.lt](http://www.jrpt.lt) skiltyje **Naudingi patarimai**.

Dokumentus prašome siųsti el. paštu jurbarkopt@gmail.com, (nurodant – „CV“), arba pristatyti adresu: Jurbarko rajono priešgaisrinė tarnyba, Ugniagesių g. 1, LT- 74183, Jurbarkas,

# iki 2021 m. rugsėjo 28 d. imtinai.

Pretendentams, apie jų atitiktį kvalifikaciniams reikalavimams pranešime jų nurodytais elektroninio pašto adresais ar telefonu per 3 darbo dienas nuo paskutinės dokumentų priėmimo dienos.

Tel. Nr. pasiteirauti: (8 447) 71 961; mobilus (8 664) 37 532.